Mès era beresa de Preciosa aqueth dia siguec tanta, qu'arrés la guardaue que non la benedisse, e venguec era naua dera sua beresa enquias aurelhes dera senhora Corregidoira, que peth curiosèr de veder-la hec qu'eth Corregidor, eth sòn marit, manèsse qu'aquera gitaneta non entrèsse ena preson, e òc toti es auti, e a Andrés lo botèren en un estret croton, qu'era sua escurina e era manca dera lum de Preciosa lo tractèren de manèra, que plan se pensèc non gésser d'aquiu senon enquiara sepultura.